Hlina, Alojz, poslanec NR SR (2014-05-27):
Vážený pán predseda, vážený pán minister, vážené kolegyne, kolegovia, dovoľte mi k tomuto uviesť v zásade, tak jak býva dobrým zvykom, to uvádzam už viac-menej len pre tých ľudí, ktorí to pozerajú, však inde tých možností človek nemá, ale nádej umiera posledná, aj chuť, aj vôľa niečo urobiť. Ja sa v zásade pri tomto zákone len rozbehnem, lebo očakávam brutálnu novelu pani Zvolenskej, lebo aj to sem donesiete, ten brutálny atak na verejné zdroje, a už ste k tomu pribalili aj súkromné zdroje. No len zo Slovenskej pošty vytiahla povinná zdravotná služba Penta 240 mil. korún a poštárky nie sú ani o milimikrón zdravšie, hej. Čiže vaším zákonom ste len zo Slovenskej pošty vytiahli 240 mil. korún a poštárky, chúďatá, pre nich sa nezmenilo nič. A tento zákon je tu opäť a to sú miliardy, miliardy za zbytočnosti pre konkrétne firmy. Znova to sem donesiete bez kúska, kúska hanby. Na ten zákon sa butujem, pán minister, teraz sa len skúsim niektoré veci, ktoré mi nedá, aby som nepovedal. My, čo vieme, čo sme boli ďalej ako v okresnej kancelárii SMER-u a boli sme, aj niečo sme videli, vieme, aj čo sa hovorí medzi ľuďmi, že aj takú hrubú zmluvu môžte mať, ale pred zlým úmyslom vás neochráni. Tak ako nás neochráni ani akýkoľvek zákon, aj vaša, predpokladám, že možno na začiatku dobrá vôľa niečo zlepšiť, pokiaľ tam identifikujeme záujem, ktorý tu častokrát ľudia majú. Ale za čo ho vedia predať, jako ho vedia tým ľuďom ponúknuť, jak sa vedia zaštítiť, čím sa vedia prekryť – to je jedno. Od národovectva cez socializmus, cez to je, vyberte si kľudne, bez problémov, v tejto krajine je všetko možné. Ak bola šanca to nejakým spôsobom, nikdy sa to nedá urobiť dokonale, ak bola šanca to zlepšiť, tak nebola využitá naplno, a to chcem povedať, že v ktorých bodoch podľa môjho názoru nebola a dnes sme mohli teda k tomu niečo pridať. Ale aj ocením jednu skutočnosť na začiatku, že konečne, konečne zastavujete chrapúňov. Lebo tu tých chrapúňov, to je normálne jedna z najrozšírenejších profesií, a títo chrapúni už objavili aj ďalší trh a to je trh s názvami politických strán. Aj tam už chrapúni založili svoj háčik, hej. Začalo to pánom Moricom, vaším líblingom, hej, človekom, ktorý vás miluje, ktorý vyváža kapitál, ešte popri tom, keď vyváža kapitál, ešte sem-tam niečo ukradne, nejaký ten názov strany. Aj keď to bolo a práve aj to jedno, však to je úplne jedno, nevnášam do toho osobný rozmer tuná kolegom z Obyčajných ľudí úplne chrapúnskym spôsobom ukradnúť názov. Tak jak úplne chrapúnskym spôsobom chcela ukradnúť názov Mojsejová Lipšicovi, len sa to nepodarilo. Ale zaujímavé, že sa to podarilo v našom prípade, i keď my sme urobili všetky opatrenia, ktoré sme mali. Nemohli ste urobiť viac. Ale v tom sa jej to podarilo, bohvie, kto jej čo sľúbil, Mojsejovej, za to, aby chrapúnsky ukradla názov. Takže som rád, že konečne zabezpečujete výkon práva občanov, to znamená, založiť si stranu, lebo v zásade doteraz to bolo nevykonateľné. Lebo keď niekto oznámil úmysel zakladať stranu, tak určite sa medzi tými existujúcimi registrovanými nájde ix chrapúňov, dvoch som menoval, ktorí sa nebudú rozpakovať sa rýchlo premenovať, a vy ste úplne zase tam, kde ste boli, to znamená, nechcem byť expresívny, ako sa zvykne použiť. To bolo, áno, to bolo znemožnenie ústavného práva založiť si stranu. A vy ste o tom vedeli, vedelo sa o tom, keď som na to začal upozorňovať, keď som začal na to robiť krik, keď sa to niekomu podarilo, chrapúnsky, úplne hrozným, obludným spôsobom to podarilo, tak nakoniec ste sa uvolili, že tie ustanovenia tam sú a zlepšujú, chvalabohu, tú situáciu. Čiže po prijatí tohto zákona už nebudete, chrapúni už budú musieť robiť, sa venovať nejakým iným činnostiam, stále je sa čomu v tejto krajine, ale už nebudú môcť kradnúť názvy ľuďom, ktorí si chcú registrovať nejakú politickú stranu. Už nebudú môcť. Avšak ministerstvo vnútra môže stále zostať chrapúňom – a to aj robí. Ministerstvo vnútra aj po novele tohto zákona stále môže zostať chrapúňom. Ja som jeden z posledných, ktorý by obhajoval SNS. Ale urobiť SNS to, že ste zaregistrovali Kresťanská SNS Slotu, to je chrapúnstvo! To je absolútne chrapúnstvo! To je presne to, čo vy robíte. A teraz, pán minister, takto vám poviem. Je ich 140, viete čo, za 1 000 eur kúpim zajtra stranu. Za 1 000 eur teraz niekoho tam, za 1 000. A tá si dá návrh, že sa bude volať Budhistický SMER (reakcia ministra) a bude zaregistrovaná, počuli ste. Čiže nie je tomu dlho, že sa zjaví a bude, jedna môže sa volať Budhistický SMER, potom bude Úžernícky SMER, pán minister práve potvrdil, že bude zaregistrovaná. Dobre? Aby sme teda pre pamäť národa... (Reakcia ministra.) Ja nevyvádzam, ja len hovorím precedensy. Nech sa páči. Práve pán minister potvrdil, že bude registrovaná strana pod názvom Budhistický SMER a Úžernícky SMER. Dobre? Vážení občania, budete mať možnosť voľby. Už tu máte SMER, ktorý sa vám vydáva za sociálnu demokraciu, tak sa vám zjavia Budhistický SMER a Úžernícky SMER. Pán minister potvrdil, že to zaregistruje. Som rád. (Reakcia ministra.) No, pozrite sa, voliči budú mať možnosť znova rozšíriť si voličský nejaký. To neni nasilu, pán minister. Som rád, že ste to potvrdili, lebo máte precedens. Lebo SNS nebudem obhajovať, ale zaregistrovať Kresťanské SNS je chrapúnina. Je normálne chrapúnstvo! Existuje také niečo, pán minister, ako známkové právo, ochranné známky. Na tom je postavená civilizácia (minister vnútra sa postavil k rečníckemu pultu rečníka), že ochranné známky... (Reakcia predsedajúceho.)